b'\n_START_ARTICLE_\nLjudski demokrati\xc4\x8dni cirkus Sake\xc5\xa1vili\n_START_SECTION_\nZgodovina\n_START_PARAGRAPH_\nLjudski demokrati\xc4\x8dni cirkus Sake\xc5\xa1vili je bil prvi\xc4\x8d ustanovljen takoj po ukinitvi volitev v Ljudski demokrati\xc4\x8dni republiki Sake\xc5\xa1vili in je edini novodobni cirkus, v katerem ne mu\xc4\x8dijo samo \xc5\xbeivali. Takoj po nastanku je bil ukinjen zaradi nenadne smrti predsednika, a se je po njegovi reinkarnaciji znova rodil, takrat v bistveno ve\xc4\x8dji zasedbi in s to\xc4\x8dkami, ki po nevarnosti, presunljivosti in drugih peripetijah dale\xc4\x8d preka\xc5\xa1ajo vse zaostale sosednje dr\xc5\xbeave, ki nimajo niti kipa do\xc5\xbeivljenjskega predsednika Sake\xc5\xa1vilija. Ljudski demokrati\xc4\x8dni cirkus, znan po svetu tudi kot LDCS (L kot svobodni, D kot demo-krati\xc4\x8dni, C kot center, S kot sredine) je glavni in edini izvozni artikel LDR Sake\xc5\xa1vili. Kot tak je prepotoval ves svet od enega roba do drugega in po\xc4\x8dez. Kjer koli se je LDCS zasidral, je izzval presene\xc4\x8denje in po\xc5\xbeel velikanske salve navdu\xc5\xa1enja, summa summarum \xe2\x88\x92 LDR je bila postavljena na zemljevid sveta kot dr\xc5\xbeava, v kateri je vse zelo lepo urejeno. Prav to dokazuje LDCS s svojimi nepozabnimi predstavami. Po posvetu z va\xc5\xa1im zdravnikom ali farmacevtom smo ugotovili, da ga oba priporo\xc4\x8data, mo\xc5\xbeen stranski u\xc4\x8dinek je u\xc5\xbeitek.\n_START_SECTION_\nVrednote\n_START_PARAGRAPH_\nCirkus ima eno samo vrednoto. Ustanovitelj je \xc5\xbeelel cirkus brez \xc5\xbeivali, pa\xc4\x8d pa z elementi skal, popularnih trilerjev in tujih parodij. Skupina ves \xc4\x8das skrbi za dru\xc5\xbebeno pravi\xc4\x8dnost in zelo odprto podpira re\xc5\xa1evanje najrazli\xc4\x8dnej\xc5\xa1ih \xc4\x8dlove\xc5\xa1kih problemov, na primer re\xc5\xa1evanje pro\xc5\xa1enj za azil. LDSC je eden prvih cirkusov (celo nekaj let pred Cirque du Soleil), v katerem v celotni predstavi nastopa le kak\xc5\xa1en ducat vsestransko izurjenih izvajalcev, ki po\xc4\x8dnejo\xc2\xa0\xc2\xbbmalo vsega\xc2\xab, od akrobacij, pirotehnike do klovnovskih in vi\xc5\xa1inskih to\xc4\x8dk. Po izurjenosti in spretnosti je cirkus na visoki ravni, njegove to\xc4\x8dke pa so komi\xc4\x8dne in temeljijo na tipiziranih likih. Nastopajo\xc4\x8di so razli\xc4\x8dne starosti in kar se da raznovrstnih telesnih zna\xc4\x8dilnosti. Njihov slog je ve\xc4\x8dinoma\xc2\xa0\xc2\xbbcheshky\xc2\xab, me\xc5\xa1anica mo\xc4\x8dne \xc5\xbeenske in hvale\xc5\xbenih mo\xc5\xa1kih.\n_START_SECTION_\nAnsambel\n_START_PARAGRAPH_\nSkupino sestavljajo tehni\xc4\x8dna ekipi, produkcijski in umetni\xc5\xa1ki oddelek. Poleg mednarodnih gostovanj skupina izvaja \xc5\xa1e VSI SMO SAKE\xc5\xa0VILIJI, program, ki povezuje cirkus z ob\xc4\x8dinstvom, te\xc4\x8daje, urjenja, avdicije in gostujo\xc4\x8de nastope gledalcev. CIRKU\xc5\xa0KE TABORE za odrasle, otroke in \xc4\x8dlane lokalnih skupnosti, ki se \xc5\xbeelijo izuriti v LCDS mojstrstvih.'